Stanko Lorger
Stanko Lorger (Buče Šmarje pri Jelišah 14. februar 1931 – 25. april 2014) bio je jugoslovenski i slovenački atletičar specijalista za disciplinu trčanja na 110 metara sa preponama. 

Lorger je 1964. godine na Fakultetu za prirodne nauke i tehnologiju u Ljubljani diplomirao matematiku i fiziku. Atletikom se počeo baviti 1949. godine. Bio je član Atletskog kluba Kladivar iz Celja. U atletskoj reprezentaciji Jugoslavije prvi put je učestvovao 1951 u meču protiv reprezentacije Ujedinjenog Kraljevstva. Za reprezentaciju je nastupio 37 puta. Njegov jugoslovenski rekord u trčanju na 110 metara prepone od 13,8 sekundi (6. septembar 1958.) nije oboren do 1974. godine.

Najveći međunarodne uspesi su 5. mesto na Olimpijskim igrama 1956. u Melburnu i srebrna medalja na Evropsko prvenstvo 1958. u Stokholmu. To je bila prva evropska medalja u atletici za slovenačku atletiku. 

Lorger je učestvovao tri puta na Olimpijskim igrama 1952. u Helsinkiju (ispao u kvalifikacijama 14,9 s), 1956. u Melburnu (5. mesto 14,7 s) i 1960. u Rimu (ispao u polufinalu 14,5 s). 

Na Evropskim prvenstvima učestvovao je tre puta 1954. u Bernu (4. mesto 14,7) 1958. u Stokholmu (3. mesto 14,1) i 1962. u Beogradu (7. mesto 14,5). 

Učestvovao je i devet puta na Balkanskim igrama i svih devet puta je pobedio. Na Balkanskim igrama je učestvovao i pet puta u trci na 100 metara gde je po jedanput bio prvi, drugi i treći.

Lorger je 1959. proglašen za najboljeg sportistu godine u Jugoslavije. Godine 1967. dobija najviše slovenačko priznanje u sportu Bloudekovu nagradu, a postaje počasni građanin Celja.

Literatura 

 Enciklopedija fizičke kulture JLZ Zagreb 1975. 

Jugoslavenski atletičari
Slovenski atletičari
Jugoslavenski olimpijci
Atletičari na Olimpijskim igrama 1952.
Atletičari na Olimpijskim igrama 1956.
Atletičari na Olimpijskim igrama 1960.